open-index/open-wikipedia-markdown huggingface dataset:
Innuendo (pieseň)

náhľad|Titulná strana.
**„Innuendo“** je pieseň publikovaná v roku 1991 skupinou Queen v rovnomennom albume Innuendo. Jej autormi sú Freddie Mercury a Roger Taylor (uvádzaná je ale celá skupina). Považuje sa za jeden z posledných veľdiel skupiny. Je ich tretím singlom, ktorý dosiahol v rebríčkoch EMI prvú pozíciu, hneď po „Bohemian Rhapsody“ a „Under Pressure“.

## Vznik
Nápad napísať pieseň vznikol len náhodou. V Montreux si Brian May s Rogerom Taylorom len tak „jamovali“ v štúdiu. Freddie hneď začal komponovať text a hudbu. Celú strednú časť napísal on. Zvyšok piesne zložil Roger, inšpirovaný skupinou Led Zeppelin a ich piesňami „Kashmir“ a „Thank You“.

## Štruktúra piesne
„Innuendo“ znie podobne ako „Bohemian Rhapsody“ - je zložená z viacerých častí (niekedy je pieseň označovaná aj ako „Bohemian Rhapsody číslo 2“). Na začiatku a na konci je rocková téma Rogera Taylora. Stredná časť je zložená z gitarových flamenco častí-pričom raz ide gitara sama a raz v rockovej úprave- a časti s orchestrom, ktorý bol vytvorený syntetizátormi. Pieseň má viacero taktov- trojštvrťový, štvorštvrťový aj päťštvrťový, ktoré sa navzájom prelínajú.

## Videoklip
Tým, že Freddieho zdravotný stav sa čoraz viac zhoršoval, nemohli urobiť nové snímky s ním. Preto sa skupina rozhodla využiť zábery z piesní ako „Scandal“, „Breakthru“ alebo „I Want It All“. Samotný videoklip sa líši od bežných- je akoby maľbou s mixom animovaných a živých postáv. Použité sú tiež historické zábery. Samotných členov kapely tiež namaľovali - Johna Deacona v kubistickom štýle, Rogera Taylora v štýle Jacksona Pollocka, Briana Maya ako viktoriánske skice a Freddieho Mercuryho v štýle Leonarda da Vinci. Klip bol nominovaný na cenu Monitor Award za najlepší videoklip (Monitor Award for Best Achievement in Music Video).

## Zaujímavosti
Na nahrávanie tejto piesne bol pozvaný gitarista skupiny Yes Steve Howe. Jedna verzia hovorí, že ho pozval Mercury, s ktorým mal priateľský vzťah, druhá, že to bol Brian May kvôli časti s flamenco gitarou. Steve Howe túto udalosť opísal takto:

*"Zhodou okolností som bol vtedy v Montreux a mal som namierené do štúdia. Queeni tam práve nahrávali svoj album. Vošiel som dnu a oni mi ho celý prehrali, pieseň Innuendo ako čerešničku na záver. Stratil som reč, také to bolo úžasné. A vtedy mi povedali: 'Chceme, aby si s nami na tejto piesni spolupracoval.'"*

Ďalej hovorí, že si zobral najlepšiu španielsku gitaru, večer sa vrátili do štúdia a dali dokopy verziu, akú poznajú fanúšikovia dnes. *"Bola to skvelá skúsenosť so skvelými ľuďmi,"* uzatvoril.

V roku 1992 na koncerte na počesť Freddieho Mercuryho na Wembley túto pieseň spolu so zostávajúcimi členmi Queen zahral Robert Plant z Led Zeppelin.

## Referencie


Kategória:Piesne Queen
Kategória:Piesne z 1990
Kategória:Single z 1991
Adrián Vallášek

PhDr. **Adrian Vallašek, (*** 17. máj 1934, Kostolná pri Dunaji† 19. február 2007) bol slovenský archeológ. Študoval na Filozofickej fakulte UK v Bratislave, odbor *Archeológia*. Špecializoval sa na stredovekú archeológiu na Slovensku.

## Životopis
Narodil sa 17. mája 1934 v Kostolnej pri Dunaji, do učiteľskej rodiny ako mladší z dvoch detí. V rodnej dedine navštevoval základnú ľudovú školu. Po ukončení základnej ľudovej školy nastúpil na osemročné gymnázium v Senci, kde v roku 1953 maturoval. V tom istom roku nastúpil na UK v Bratislave. Štúdium ukončil diplomovou prácou na tému: *Pohrebný rítus v dobe Veľkomoravskej ríše* v roku 1958.

Po ukončení štúdií nastúpil ako odborný asistent v SNM v Martine. Od roku 1960 do roku 1965 pracoval ako samostatný odborný pracovník v Mestskom múzeu v Bratislave. Od roku 1965 pracoval ako samostatný odborný pracovník špecialista, neskôr vedúci archeologického oddelenia na Slovenskom ústave pamiatkovej starostlivosti a ochrany prírody v Bratislave (dnešný Pamiatkový úrad). V roku 1968 obhájil doktorskú dizertačnú prácu FFUK v odbore *Stredoveká archeológia*. Od roku 1983 bol samostatný vedecko-technický pracovník. Od roku 1990 riaditeľ Archeologického múzea SNM v Bratislave, a v roku 2003 nastúpil do dôchodku.

## Výskumná činnosť
*1960 - 1965 archeologické výskumy objasňujúce topografiu Bratislavy. Archeologický výskum Académie Istropolitány
*1965 - 1981 archeologický výskum: Stará Halič, Bytča, Spišská Kapitula, Spišské Vlachy, Banská Štiavnica, Krásna Hôrka a i.
*1969 - 1979 archeologický výskum: Spišský hrad
*1988 - 1989 archeologický výskum: Kostol sv. Mikuláša, Bratislava

## Publikačná činnosť
Práce vo vedeckých a odborných periodikách. Bol spoluautorom monografií:

**Hrady a hrádky na východnom Slovensku* (Edícia História, Košice, 1991)
**Spišský hrad* (Osveta Martin, 1988)
**Archeologická topografia Bratislavy* (Veda SAV, Bratislava, 1991)

## Referencie

Kategória:Slovenskí archeológovia
Kategória:Slovenskí historici
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Kostolnej pri Dunaji
Čierny Dunajec

**Čierny Dunajec** () môže byť:

* rieka v Poľsku, pozri Čierny Dunajec (rieka)
* obec v Poľsku, pozri Gmina Czarny Dunajec
* dedina v Poľsku, pozri Czarny Dunajec (dedina)
Matej Višňovský

**Matej Višňovský** (iné zápisy priezviska: **Wissnovszky**, **Wissnowsky**; ) bol uhorský evanjelický kňaz a básnik, ktorý pôsobil v 17. až 18. storočí.

## Život
Narodil sa v druhej polovici 17. storočia v Nemeckej Ľupči (roku 1946 premenovaná na Partizánsku Ľupču). Od 3. decembra 1703 študoval na Universität Wittenberg („Univerzita vo Wittenbergu“). Od júna 1708 pôsobil ako duchovný v Hornej Súči.

Je autorom príležitostných veršov venovaných Jánovi Turzovi-Nosickému.

## Dielo
* *Rosa Salutaris, Super Die Nominali...* Vitembergae : [s. n.], 1710.

## Referencie

Kategória:Narodenia v 17. storočí
Kategória:Osoby s neistým dátumom narodenia
Kategória:Osobnosti z Partizánskej Ľupče
Kategória:Úmrtia v 18. storočí
Kategória:Osoby s neistým dátumom úmrtia
Kategória:Uhorskí kňazi
Kategória:Uhorskí básnici
Andrej Turčáni

**Andrej Turčáni** (iné zápisy priezviska: **Turchanyi**, **Turtschany**, **Turóczy**; ) bol uhorský zlatník, ktorý zdokladovateľne pôsobil v 18. storočí v Bratislave.

V rokoch 17781788 a podľa práce aj v roku 1794 je doložené jeho pôsobenie v Bratislave. V roku 1781 sa stal majstrom i mešťanom. V rokoch 17831784 pôsobil ako zástupca cechmajstra. Z jeho prác sa zachovala napr. kruhová dóza, ktorá pôvodne patrila do vlastníctva J. Barossa z Budapešti.

## Referencie

Kategória:Osoby s neistým dátumom narodenia
Kategória:Osoby s neistým dátumom úmrtia
Kategória:Osobnosti z Bratislavy
Kategória:Zlatníci
Miloš Zárecký

P. ICLic. Mag. theol. **Miloš Zárecký** OT (* 6. marec 1980 v Smoleniciach) rodák zo Špačiniec je slovenský rehoľník a člen Rádu bratov z nemeckého domu Panny Márie v Jeruzaleme (tiež známy ako Rád Nemeckých rytierov) na Slovensku.

## Biografia
Miloš Zárecký vyštudoval katolícku teológiu v Bratislave a Innsbrucku (2007). Do noviciátu vstúpil 7. októbra 2003 a prvé zložil sľuby 8. októbra 2004. Večnú slávnostnú profesiu zložil do rúk veľmajstra (vysokého majstra) Nemeckého rádu v roku 29. septembra 2007 vo Viedni v rádovom kostole sv. Alžbety a v roku 2009 bol vysvätený za kňaza. 
náhľad|vľavo|Erb nemeckého rádu
náhľad|vľavo|Erb farnosti v Dolných Orešanoch
V roku 2016 ukončil štúdiá kanonického práva na Lublinskej katolíckej univerzite Jána Pavla II. (poľ.: *Katolicki Uniwersytet Lubelski Jana Pawła II*).  Od roku 2010 pôsobil ako kňaz v Topoľčianskom dekanáte Nitrianskej diecézy a od roku 2016 pracuje na Arcidiecéznom tribunáli v Trnave. Od roku 2018 je generálnym radcom Nemeckého rádu. Miloš Zárecký je členom Spoločnosti pre cirkevné právo v Česku a členom v Slovenskej spoločnosti pre cirkevné právo. Od roku 2018 je generálnym radcom Nemeckého rádu a štatutárom Nemeckého rádu na Slovensku. Od roku 2018 do 30. júna 2019 pôsobil ako nemocničný kaplán a rektor Kaplnky sv. Michala archanjela v Národnom ústave reumatických chorôb v Piešťanoch. Od 1. júla 2019 pôsobí ako farský administrátor vo Farnosti Dolné Orešany. 

## Dielo

* *Hochmeister Robert Schälzky – Ein Lebensbild; unter besonderer Berücksichtigung seiner Parlamentstätigkeit in der Nationalversammlung der Tschechoslowakischen Republik in den Jahren 1920 – 1925*, Linz 2014, 160 s., ISBN 978-3-200-03432-7

## Referencie

Kategória:Rád nemeckých rytierov
Kategória:Slovenskí rímskokatolícki kňazi
Ján Zimáň

**Ján Zimáň** (iný zápis priezviska: **Zimányi**; ) bol uhorský maliar, rezbár a reštaurátor, ktorý zdokladovateľne pôsobil v prvej a začiatkom druhej polovice 19. storočia v Košiciach.

## Život
Narodil sa v prvej polovici 19. storočia v Brezovici v Šarišskej župe. V rokoch 18291861 je doložené jeho pôsobenie v Košiciach, kde sa v roku 1829 stal mešťanom a otvoril si dielňu. V roku 1829 alebo 1830 reštauroval obraz *Nanebovzatia Panny Márie*, namaľovaný podľa rovnomenného diela Tiziana, na hlavnom oltári v Rožňave.

## Referencie

Kategória:Narodenia v 19. storočí
Kategória:Osoby s neistým dátumom narodenia
Kategória:Osobnosti z Brezovice (okres Sabinov)
Kategória:Osoby s neistým dátumom úmrtia
Kategória:Uhorskí maliari
Kategória:Rezbári
Kategória:Reštaurátori
Meltzerov efekt

**Meltzerov efekt** je efekt založený na vplyve poklesu úrokovej sadzby na rast hodnoty portfólia cenných papierov, teda na rast bohatstva a v konečnom dôsledku na rast spotreby. Bol pomenovaný podľa amerického ekonóma Allana H. Meltzera (1928 – 2017).

## Referencie

Kategória:Ekonómia
Penzia

**Penzia** môže byť:
* stav zamestnanca po ukončení aktívnej činnosti dosiahnutím dôchodkového veku (starobný dôchodok) alebo zo zdravotných dôvodov (invalidný dôchodok), synonymum: výslužba, pozri výslužba
* starobný dôchodok alebo invalidný dôchodok
* cena stravovania a ubytovania v hoteli a ubytovacom alebo podobnom zariadení (napr. v zotavovni), pozri penzia (ubytovanie)

## Referencie

## Pozri aj
* príjem (dôchodok)
Rob Dougan

**Robert Don Hunter "Rob" Dougan** (* 21. marec 1969, Sydney, Nový Južný Wales, Austrália) je austrálsky hudobný skladateľ, ktorý je známy miešaním hudobných žánrov, a to orchestrálnu hudbu s trip-hopom a bluesovými vokálmi. 

Najviac známym sa však stal vďaka svojmu prelomovému hitu „Clubbed to Death (Kurayamino Variation)“ z roku 1995, ktorý sa objavil vo filme *[[Matrix (film)|Matrix]]* (1999). Skladba bol v roku 2002 na jeho albume *[[Furious Angels]]*. Takisto sa podieľal na verzii Clubbed to Death skladby „Porcelain“ od Mobyho alebo na remixe skladby „Numb“ od skupiny U2, ktorý niesol názov „Numb (Gimme Some More Dignity Mix)“.

## Diskografia
;Štúdiové albumy
*2002: *Furious Angels*

;EP
* 2015: *The 22nd Sunday in Ordinary Time Sessions*
* 2016: *Misc Sessions* 
* 2017: *The Life of the World to Come Sessions*

;Single
* 1995: „Hard Times“
* 1995: „Clubbed to Death“
* 1998: „Furious Angels“

## Referencie

## Zdroj

Kategória:Austrálski hudobní skladatelia
Kategória:Austrálski elektronickí hudobníci
Kategória:Austrálski speváci
Kategória:Trip-hop
Kategória:Osobnosti zo Sydney
Varta futsal liga 2017/18

**Varta futsal liga 2017/18** bol 25. ročník 1. Slovenskej ligy futsalistov, najvyššej futsalovej súťaže mužov na Slovensku, kontrolovanej Slovenským futbalovým zväzom (SFZ), resp. Výkonným výborom Slovenského futsalu. V súťaži účinkovalo rovnako ako v minulej sezóne 10 družstiev. Titul obhájilo družstvo ŠK Slovan Bratislava futsal, ktoré vo finálovej sérii zvíťazilo nad nováčikom Mimel Lučenec.

Liga v priebehu sezóny zmenila svoj mediálny názov na *Varta futsal liga*.

## Systém súťaže
Systém súťaže sa oproti minulej sezóne nezmenil. Po základnej časti (ZČ), v ktorej odohral každý s každým zápasy jedenkrát doma a vonku, nasledovalo play-off. Do play-off postúpilo 8 najlepších družstiev po ZČ, pričom všetky boli zaradené do štvrťfinále. To sa hralo na 3 víťazné zápasy, rovnako ako semifinále a finále. Play-off o 3. miesto sa hralo na 2 víťazné zápasy. 2 posledné družstvá po základnej časti odohrali preliminačnú baráž o zotrvanie v najvyššej súťaži s účastníkmi regionálnych skupín 2. ligy.

## Účastníci

Poznámky: 
* Družstvo FTVŠ UK Bratislava, ktoré skončilo v minulej sezóne na 5. mieste, na neprihlásilo do tejto sezóny, nahradilo ho družstvo FC Bíli Andeli-futsal Trnava, ktoré obsadilo v baráži nepostupové 3. miesto.
* Klub Slov-Matic FOFO Bratislava pred sezónou prešiel pod značku *ŠK Slovan* a zmenil svoj názov na *ŠK Slovan Bratislava futsal*. Zmenilo sa aj jeho dejisko domácich zápasov, keď ŠH Mladosť vymenil za Hant arénu. Rovnako pred sezónou zmenil názov aj klub FC Spartak Trnava futsal na FC Bíli Andeli-futsal Trnava.

## Výsledky
### Základná časť
;Zápasy 

;Tabuľka 

Zdroj: futbalnet.sk

### Play-off
;Štvrťfinále 

;Semifinále 

;Play-off o 3. miesto

;Finále 

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Baráž o extraligu
V najvyššej súťaži sa neudržali oba tímy extraligy a z baráže do nej postúpily družstvá Žiliny a Barabéri Bratislava.

 
Poznámka: Klub Angels Humenné nevyužil právo prihlásiť sa do baráže, rovnako ako ďalšie dva oslovené kluby z 2. ligy VýchodZlato Lux Košice a FK Ekoprim Prešov.

;Zápasy 

;Tabuľka 

## Referencie

## Externé odkazy
* Oficiálna stránka združenia Slovenský futsal

## Zdroje
* 1. slovenská liga na stránke futsalslovakia.sk 
* 1. slovenská liga 2017/18 vo futsale na stránke futbalnet.sk
* 1. slovenská liga 2017/18 vo futsale na stránke flashscore.sk

Kategória:Futsal v 2017
Kategória:Futsal v 2018
Kategória:Slovenská extraliga vo futsale
Veľkonočné obdobie

**Veľkonočné obdobie** je časť liturgického roka. Všeobecné smernice o liturgickom roku a o kalendári rímskokatolíckej cirkvi o ňom (okrem iného) hovoria, že:

V rímskokatolíckej cirkvi veľkonočné obdobie trvá od Veľkonočnej nedele Pánovho zmŕtvychvstania do nedele Zoslania Ducha Svätého (Turíce), spolu 50 dní (osem týždňov). Prvých osem dní sa slávi ako Veľkonočná oktáva, 40. deň je slávnosťou Nanebovstúpenia Pána. Veľkonočnému obdobiu predchádza Veľkonočné trojdnie a pôstne obdobie, nasleduje po ňom cezročné obdobie.

V evanjelickej cirkvi augsburského vyznania na Slovensku je veľkonočný kruh súčasťou Slávnostnej časti cirkevného roka. Zahŕňa šesť pôstnych nedieľ, Svätý týždeň, Veľkú Noc a päť nedieľ po veľkej noci. Bezprostredne po ňom nasleduje svätodušné obdobie.

## Poznámky


## Referencie

Kategória:Veľká noc
Kategória:Liturgický rok
Robert Žitňanský

Mgr. **Robert Žitňanský** (* 9. október 1976, Košice – † 12. apríl 2018) bol slovenský novinár, ekonomický analytik a politik, spoluzakladateľ hnutia NOVA.

## Životopis
V rokoch 19961997 študoval na Filmovej a televíznej fakulte Vysokej školy múzických umení v Bratislave (FTF VŠMU), neskôr v rokoch 20032006 na Filozofickej fakulte Univerzity Konštantína Filozofa v Nitre (FF UKF) a na Filozofickej fakulte Univerzity sv. Cyrila a Metoda v Trnave (FF UCM), kde získal bakalársky titul. V rokoch 20062008 potom absolvoval magisterské štúdium v odbore verejná politika na Fakulte sociálnych a ekonomických vied Univerzity Komenského v Bratislave (FSEV UK).

Pracoval ako reportér týždenníka Trend (19951996), redaktor denníka SME (19961997), korešpondent rádia Slobodná Európa (19971998). V rokoch 19981999 bol poradcom podpredsedu vlády SR pre ekonomiku Ivana Mikloša v prvej vláde Mikuláša Dzurindu, následne pokračoval v novinárskej práci ako redaktor týždenníka Domino fórum (19992004).

V roku 2004 spoluzakladal týždenník .týždeň, kde potom do roku 2009 pôsobil ako zástupca šéfredaktora. Zároveň v rokoch 20042012 moderoval ekonomickú diskusnú reláciu *Analýzy a trendy* v spravodajskej televízii TA3.

V rokoch 20092012 pôsobil ako analytik v Inštitúte pre dobre spravovanú spoločnosť (SGI), kde sa zaoberal najmä otázkami hospodárskej a sociálnej politiky, kapacity inštitúcií a politickej ekonómie štrukturálnych reforiem. Podieľal sa tiež na projekte SGI *Nové idey pre Slovensko*.

V roku 2012 stál spolu s Danielom Lipšicom, Gáborom Grendelom a Janou Žitňanskou pri zrode politického hnutia Nová väčšina (NOVA). V roku 2015 politické aktivity ukončil.

V máji 2017 utrpel vážne zranenia, keď ho na priechode pre chodcov v belgickom Bruseli zrazilo auto. Bol dlhodobo hospitalizovaný, najprv v Bruseli, v auguste ho vládny špeciál previezol vo vážnom stave na Slovensko. 12. apríla 2018 podľahol následkom zranení, ktoré pri nehode utrpel.

Bol ženatý s konzervatívnou političkou a europoslankyňou Janou Žitňanskou (KDH, NOVA), s ktorou mal tri deti. Jeho otcom bol novinár Eduard Žitňanský, manžel bývalej ministerky spravodlivosti Lucie Žitňanskej.

## Referencie

## Externé odkazy
* Články Roberta Žitňanského v súbornom katalógu Slovenskej národnej knižnice
* Šebej, Lipšic, Vagovič, Němeček a Mikloš o Robertovi Žitňanskom, článok v Denníku N

Kategória:Slovenskí novinári
Kategória:Slovenskí politici
Kategória:Politici NOVA
Kategória:.týždeň
Kategória:Laureáti Novinárskej ceny
Kategória:Absolventi Filozofickej fakulty Univerzity sv. Cyrila a Metoda v Trnave
Kategória:Absolventi Fakulty sociálnych a ekonomických vied Univerzity Komenského v Bratislave
Kategória:Osobnosti z Košíc
Kategória:Obete cestných dopravných nehôd
Wildpath

**Wildpath** je francúzska hudobná skupina hrajúca symfonický power metal. Skupina vznikla v roku 2001 v Paríži. Jej tvorba je inšpirovaná mytológiou a stredovekom.

## Zostava
* Pierre Mahier - bicie
* Matthias Bouyssou - gitara
* Olivier Caron - gitara
* Alexis Garsault - klávesy
* Nicolas Lopes (od 2008) - basová gitara
* Marjolaine Bernard (od 2008) - spev

## Diskografia
;Albumy
* *Nyx Secrets* (2006)
* *Non Omnis Moriar* (2009)
* *Underneath* (2011)
* *Disclosure* (2015)
* *Still* (2016)

;Demá
* *Gates of Fantasy* (2004)
* *Necromancer* (2005)

## Referencie

Kategória:Francúzske hudobné skupiny
Kategória:Powermetalové hudobné skupiny
Kategória:Symfonickometalové hudobné skupiny
Veľvyslanectvo Slovenskej republiky v Tirane

**Veľvyslanectvo Slovenskej republiky v Tirane** je zastupiteľský úrad Slovenska, ktorému diplomaticky a konzulárne prislúcha územie Albánska. Sídli v budove na Rruge Skenderbej 8 v Tirane v Albánsku, naproti veľvyslanectvu Nemeckej spolkovej republiky. V blízkosti sa nachádza tiež veľvyslanectvo Českej republiky. Slovenské veľvyslanectvo riadi mimoriadny a splnomocnený veľvyslanec Milan Cigánik, ktorý bol do funkcie vymenovaný prezidentom SR Ivanom Gašparovičom 21. októbra 2013.

## Dejiny
### Zastupiteľský úrad Československa

Československé veľvyslanectvo v Tirane fungovalo od 28. mája 1954, od decembra 1961 na čele s Chargé d’affaires ad interim, keďže od XV. zasadnutia RVHP 12.15. decembra 1961 sa Albánsko prestalo zúčastňovať na činnosti tejto organizácie a v roku 1962 i na činnosti Organizácie Varšavskej zmluvy. Od 13. septembra 1989 už úrad fungoval opäť pod vedením veľvyslanca.

### Zastupiteľský úrad Slovenska
O zriadení zastupiteľského úradu v Tirane (do roku 2004) rozhodla vláda SR už v roku 2001, k realizácii tohto uznesenia nedošlo *„z dôvodov nedostatku financií“*. Po vstupe Slovenska do EÚ väčšmi vzrástla potreba prítomnosti zastupiteľského úradu v Albánsku a Severnom Macedónsku, ktoré veľvyslanectvo v Aténach už nestíhalo pokrývať na dostatočnej úrovni. Slovenské záujmy v tomto regióne boli predovšetkým hospodárskeho rázu. S postupných zbližovaním Albánska a Macedónska k EÚ sa predpokladal nárast ich ekonomického potenciálu, vrátane absorpčnej kapacity ich trhov pre slovenské výrobky, ako aj príležitosť slovenských podnikov podieľať sa na plánovanom rozvoji infraštruktúry a privatizačných projektoch v týchto štátoch.

Na rokovaní vlády SR 9. júla 2008 preto padlo rozhodnutie o zriadení pobočky zastupiteľského úradu v Aténach so sídlom v Tirane ešte v danom roku ako o prvom kroku k ustanoveniu veľvyslanectva. To bolo slávnostne otvorené 22. januára 2009, za účasti ministra zahraničných vecí SR Miroslava Lajčáka, a svoju činnosť spustilo vo februári 2009.

## Referencie

## Externé odkazy
* Oficiálny web 

## Pozri aj
* bilaterálne vzťahy medzi Slovenskom a Albánskom

Tirana
Kategória:Tirana
Astralwerks

**Astralwerks** je americké hudobné vydavateľstvo, ktoré sa zameriava predovšetkým na tanečnú a elektronickú hudbu. Vydavateľstvo je členom Universal Music Group a materiál distribuuje prostredníctvom Capitol Music Group a tiež cez EMI Music Australia. Medzi najznámejších interpretov, ktorí svoju tvorbu vydávajú cez Astralwerks, patria The Chemical Brothers, Fatboy Slim, Kraftwerk, deadmau5, Mat Zo, Porter Robinson, Empire of the Sun, Nervo, Mop, Scratte a Halsey.

## Najznámejší interpreti
* Adam F
* Air
* The Chemical Brothers
* deadmau5 (opustil v 2015)
* Brian Eno
* Empire of the Sun
* Fatboy Slim
* Sia
* David Guetta
* Iggy Pop
* Kate Bush
* Kraftwerk
* Kylie Minogue
* Nervo
* Pet Shop Boys
* Photek
* Placebo
* Porter Robinson
* Primal Scream
* Eric Prydz
* Yoko Ono
* Swedish House Mafia
* Robbie Williams

## Referencie

## Externé odkazy
* Oficiálna webstránka

## Zdroj

Kategória:Astralwerks
Kategória:Hudobné vydavateľstvá USA
Kategória:Hudobné vydavateľstvá elektronickej hudby
Kategória:Universal Music Group
Ladislav Balódi

Mgr. **Ladislav Balódi** (* 23. máj 1971) je slovenský politik, starosta obce Vydrany a bývalý poslanec Národnej rady SR.

## Obecná politika
Je starostom obce Vydrany od roku 2010. Vydrany aj po začiatku poslaneckého mandátu považuje za najdôležitejšie. Počas jeho pôsobenia v obci sa počet obyvateľov zvýšil z 1300 na takmer 2000.

## Celoštátna politika
Založenie strany MOST – HÍD Bélom Bugárom komentuje: „Strašne ma tým oslovil. Vysníval si jedinečný produkt, ktorý ponúkol Slovensku a ukázal, že je možné spravovať verejné veci aj spoločne – Slováci s Maďarmi.“ Oslovil ho projekt slovensko-maďarskej strany. Pridal sa v roku 2011. Pri hlasovaní v strane MOST – HÍD o zotrvaní v koalícii v roku 2018 bol súčasťou skupiny označenej ako „maďarskí starostovia“, ktorí hlasovali za zotrvanie, požadujúc len odvolanie ministra Roberta Kaliňáka.

Vo voľbách do NR SR v marci 2016 kandidoval zo 17. miesta. Získal 1 722 hlasov a po zohľadnení prednostného hlasovania sa z 18. miesta stal náhradníkom. Po vymenovaní Gábora Gála (podľa Pravdy bol náhradníkom Františka Šebeja, ktorý sa vzdal mandátu) do vlády SR sa stal poslancom. Poslanecký sľub zložil 23. marca 2018. V NR SR bol členom Osobitného kontrolného výboru NR SR na kontrolu činnosti Vojenského spravodajstva a Výboru NR SR pre vzdelávanie, vedu, mládež a šport.

## Referencie

## Externé odkazy
* Profil Ladislava Balódiho na stránke Národnej rady Slovenskej republiky

Kategória:Slovenskí komunálni politici
Kategória:Politici MOST-HÍD
Kategória:Poslanci NR SR (2016 – 2020)
Záskalie (Dolný Kubín)

**Záskalie** je mestská časť Dolného Kubína. Nachádza sa severne od centra mesta na pravom brehu rieky Orava.

## Kultúra a zaujímavosti
### Pamiatky
* Dedinská zvonica, ľudová murovaná stavba s drevenou nadstavbou na pôdoryse štvorca z konca 18. storočia. Zvonica je ukončená šindľovou cibuľou. Upravovaná bola v roku 1860, ako udáva vročenie. Jej kópia sa nachádza v Múzeu oravskej dediny v Zuberci. 
* Zonthágovská kúria, jednopodlažná neskororenesančná dvojtraktová murovaná stavba na pôdoryse obdĺžnika z roku 1706. Kúria má valbovú strechu pokrytú šindľom. Upravovaná bola v rokoch 1805 a 1970. Ide o výnimočne autenticky zachovanú stavbu s pôvodnými dlažbami, klenbami a pecami. Prešla citlivou obnovou v rokoch 2016-2017. 

* Rodný dom spisovateľa Andreja Halašu, dom číslo 55, jednopodlažný ľudový zrubový objekt z roku 1844. Šesťpriestorová stavba je postavená na pôdoryse obdĺžnika. 

## Referencie

## Externé odkazy
* Oficiálna stránka mesta Dolný Kubín

Kategória:Mestské časti Dolného Kubína
1. futsalová liga žien 2017/18

**1. futsalová liga žien 2017/18** bol v poradí 3. ročník 1. futsalovej ligy žien, futsalovej súťaže žien na Slovensku, ktorú organizuje Slovenský futbalový zväz (SFZ), resp. Výkonný výbor Slovenského futsalu. V súťaži na začiatku účinkovalo 8 družstiev, t. j. o 1 družstvo viac ako v minulej sezóne. Po odohraní 2. turnaja však družstvo WFK Nitra na ďalšie turnaje nenastúpilo a jeho zápasy boly anulované. Titul obhájilo družstvo TJ Spartak Myjava.

## Systém súťaže
Systém súťaže zostal rovnaký a pozostával iba zo základnej časti. Tá sa organizovala formou štyroch turnajov, každý v inom dejisku. Každý s každým odohral po 2 zápasy.

## Účastníci

Poznámka: Družstvo SCVŠ Púchov, ktoré skončilo v minulej sezóne na 7. mieste, sa do tejto sezóny neprihlásilo.

## Výsledky
;Zápasy 

Poznámka: Zápasy Nitry boli neskôr anulované.

;Tabuľka 

## Konečné umiestnenie

## Referencie

## Zdroj
* 1. futsalová liga žien 2017/18 na stránke futsalslovakia.sk 

Kategória:Futsal v 2017
Kategória:Futsal v 2018
Kategória:1. futsalová liga žien
Deinomenes (sochár)

**Deinomenes** () bol grécky sochár na prelome 5. a 4. storočia pred Kr. 
 
Deinomenes, grécky sochár neznámeho pôvodu, bol činný na konci 5. a na začiatku 4 storočia pred Kr. Staroveký rímsky historik Plínius uvádza, že pôsobil hlavne počas 95. olympiády (v rokoch 400 až 396 pred Kr.) a že zhotovil sochu Prótesilaa a zápasníka Pythodéma. Podľa Tatiana bol autorom sochy *Besantidy*, kráľovnej Paiónov a grécky cestovateľ Pausanias zaznamenal, že sa jeho diela nachádzali pri soche lyrického básnika Anakreóna na aténskej Akropole: „*Ženské postavy v blízkosti, totiž [[Io (mytológia)|Ió]], dcéru [[Inachos (mytológia)|Inachovu]], a [[Kallisto (mytológia)|Kallistu]], dcéru [[Lykaón (Arkádia)|Lykaonovu]], vytvoril Deinomenes. O oboch sa rozprávajú rovnaké báje, totiž láska k [[Zeus|Diovi]], hnev [[Héra (bohyňa)|Hérin]] a premena, jednej na kravu a druhej na medvedicu.*“  
 
Na aténskej Akropole sa našli pozostatky zo sochy (dolnej časti z pravdepodobne portrétnej sochy), ktorú podľa nápisu zhotovil Deinomenes. Podľa typu písma ju ale datujú približne do rozhrania 2. a 1. storočia pred Kr.
 
## Referencie a bibliografia

 
Kategória:Sochári starovekého Grécka
Mokraď (Dolný Kubín)

**Mokraď** je mestská časť Dolného Kubína. 

## Kultúra a zaujímavosti
### Pamiatky
* Abaffyovský kaštieľ, dvojpodlažná trojtraktová renesančná stavba z prelomu 16. a 17. storočia. Barokovou prestavbou prešiel v roku 1758, ďalej bol upravovaný v rokoch 1930 a 1947. Kaštieľ má pôdorys obdĺžnika s dvoma nárožnými vežami s drevenou ochodzou a cibuľami pokrytými šindľom. Strecha je manzardová, taktiež šindľová. Pri kaštieli sa nachádzajú zvyšky pôvodného parku z druhej polovice 19. storočia. 

image:Mokrágy városrész, Abaffy-kastély. Fortepan 96005.jpg|Abaffyovský kaštieľ v roku 1930


## Referencie

## Externé odkazy
* Oficiálna stránka mesta Dolný Kubín

Kategória:Mestské časti Dolného Kubína
Vodnopólová extraliga mužov 2017/18

**Vodnopólová extraliga mužov** v sezóne **2017/18** bol 26. ročník extraligy vodnopólistov, najvyššej vodnopólovej súťaže mužov na Slovensku, ktorú od roku 2017 kontroluje Slovenská plavecká federácia (SPF). Počet účastníkov sa oproti minulej sezóne znížil o 1 družstvo na 7 družstiev, ktoré opäť nastúpili už od základnej časti súťaže. Titul získalo družstvo ŠK Hornets Košice, ktoré vo finálovej sérii zvíťazilo nad obhajcom trofejeSlávia UK Bratislava. 

## Systém súťaže
Systém súťaže sa oproti minulej sezóne nezmenil. Po odohraní základnej časti (ZČ) jedenkrát doma a vonku (12 kôl) nasledovala pre všetky družstvá nadstavbová časť v dvoch skupinách. Pre družstvá na 1. až 4. mieste po ZČ to bola nadstavbová skupina A, po ktorej všetky 4 družstvá postúpili do play-off. Pre družstvá na 5. až 7. mieste po ZČ to bola nadstavbová skupina B. Nadstavbová časť sa hrala jedenkrát doma a vonku, spolu 6, resp. 4 kolá. Body po základnej časti sa v nej nezapočítavali, ani tzv. bonifikačné body za umiestnenie. Za nadstavbovou časťou skupiny A absolvovali družstvá play-off, hranú na 3 víťazné zápasy. Zo súťaže nikto nevypadol.

## Účastníci

Poznámka: Družstvo KVP Komárno, ktoré skončilo v minulej sezóne na 6. mieste, sa do tejto sezóny neprihlásilo.

## Výsledky
### Základná časť
;Zápasy

;Tabuľka 

Zdroj: swimmsvk.sk
----

### Nadstavbová časť
#### Skupina A
;Zápasy

;Tabuľka 

#### Skupina B
;Zápasy

;Tabuľka 

Zdroj: swimmsvk.sk
----

### Play-off
;Semifinále 

;Play-off o 3. miesto 

;Finále 

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Pozri aj
* 1. vodnopólová liga žien 2017/18

## Externé odkazy
* Oficiálna stránka Slovenskej plaveckej federácie

## Zdroje
* Zápisy matriky súťaží na stránke Slovenskej plaveckej federácie 
* Extraliga 2017/18 na stránke vodnepolo.sk

Kategória:Vodné pólo v 2017
Kategória:Vodné pólo v 2018
Kategória:Vodnopólová extraliga mužov
Lügenpresse

**Lügenpresse** (z , doslova „lžitlač, tlač lží, lživá tlač“) je pejoratívny politický termín používaný prevažne nemeckými politickými hnutiami pre tlačené médiá a masové média vo všeobecnosti, ak je niekto presvedčený, že tieto médiá úmyselne skresľujú realitu alebo sa snažia manipulovať verejnú mienku publikovaním dezinformácií.

## História
Termín *Lügenpresse* sa používa v politickej diskusii v Nemecku od devätnásteho storočia.

## Referencie

*

## Iné projekty

Kategória:Masmédiá v Nemecku
Kategória:Pejoratíva
Slovenský zväz tanečných športov

náhľad|Sídlo na Škultétyho 1 v Bratislave

**Slovenský zväz tanečných športov** (skrátene SZTŠ) je občianske združenie zamerané na tanečný šport na Slovensku.

## História
Slovenský zväz tanečných športov bol založený 31. októbra 1990 pod názvom *Slovenský zväz spoločenského tanca* ako nezisková organizácia. Do tej doby súťaže riadili a koordinovali sekcie spoločenského tanca, poradné zbory pri Krajských osvetových strediskách v dohode s komisiami Záujmovej umeleckej činnosti. Funkciu súťažného ústredia na Slovensku malo tanečné oddelenie Osvetového ústavu a poradný zbor pre spoločenský tanec pri Osvetovom ústave, neskôr Národnom osvetovom centre.

V roku 1992 tento zväz premenovali na *Slovenský tanečný zväz* a terajší názov *Slovenský zväz tanečného športu* dostal v marci roku 1994.

## Prezídiá a prezidenti
* Milan Štiavnický
* Milan Tomašovič
* Miroslav Lenárt
* Katarína Baluchová
* Petr Horáček
* Peter Ivanič

## Zloženie SZTŠ
V súčasnosti tvoria zloženie SZTŠ tieto funkcie:
# Valné zhromaždenie (VZ) ako najvyšší orgán
# Rada ako výkonný orgán
# Prezident ako štatutárny orgán – v súčasnosti *Peter Ivanič*
# Kontrolóri ako kontrolný orgán – v súčasnosti *Miroslav Balún* 
# Disciplinárne komisie ako disciplinárne a licenčné orgány
# Odvolacia disciplinárna a rozhodcovská komisia (ODRK) ako odvolací disciplinárny orgán a orgán na riešenie sporov
# Volebná komisia ako volebný orgán

## Referencie

Kategória:Slovenské športové zväzy
Kategória:Organizácie založené v 1990
Kategória:Tanec na Slovensku
Io (mytológia)

náhľad|''Zeus a Io'', autor: Giovanni Ambrogio Figino (1553 – 1608)
**Io** alebo **Ió** (*Io*, iný prepis: *Ió*) je postava gréckej mytológie, v staroveku niekedy stotožňovaná s egyptskou bohyňou Isis.

Io bola dcérou Inacha, prvého kráľa Argu, a oceanidy Melie (alebo Laodiky). Bola kňažkou bohyne Héry a zamiloval sa do nej najvyšší boh Zeus. Aby ju ochránil pred Hérinym hnevom, premenil ju na kravu, a keď ho potom pri nej aj tak pristihla, predstieral, že ju dojí. Héra sa však nenechala oklamať. Obratnými rečami ho prinútila, aby jej kravu daroval, že ako poriadna manželka sa o ňu postará a postavila k nej stookého pastiera Arga, aby ju strážil. Na Diov príkaz ho však Hermes tónmi svojej flauty uspal a odťal mu hlavu. Héra pozbierala oči svojho služobníka a ozdobila nimi chvost páva, ktorý sa odvtedy stal vtákom zasväteným Argovi.

Héra potom za Io poslala ovada, ktorý ju neustále sužoval. Io zo strachu pred jeho cuciakom utiekla k západnému moru, ktoré dostalo po nej meno (Iónske more) a odtiaľ na Kaukaz, pod skalu, kde bol prikovaný Prometeus. Ten jej poradil, aby sa pokúsila dostať do Egypta, kde sa ovada zbaví a opäť nadobudne ľudskú podobu. Po dlhých útrapách sa jej to nakoniec podarilo a pri brehoch Nílu porodila Diovi syna Epafa, ktorý sa stal egyptským kráľom. Podľa jedného mýtu bola Io v Egypte uctievaná ako Isis a Epafos stotožňovaný s egyptským bohom Apidom.

## Odraz v umení
Z antiky sa zachovalo niekoľko jej vyobrazení na nástenných maľbách z rímskych čias. Z novovekých obrazov je známy hlavne obraz *Jupiter a Io* od A. Correggia alebo obraz *Premena Io* od M. van Uyttenbrocca.

## Referencie a bibliografia

## Iné projekty

Kategória:Postavy gréckej mytológie
Smrek (vrch v Západných Tatrách)

[náhľad|Hlboké svahové deformácie na svahoch Smreku, v pozadí [Ostrý Roháč]]

**Smrek** () je vrch v Západných Tatrách na Slovensku. Leží v hrebeni Barance nad Žiarskou dolinou, nad obcou Žiar, približne  severovýchodne od Liptovského Mikuláša.

## Poloha
Nachádza sa v západnej časti Tatier, v podcelku Západné Tatry a v ich časti Liptovské Tatry. Leží v Žilinskom kraji, v okrese Liptovský Mikuláš a zasahuje na katastrálne územie mesta Liptovský Mikuláš (k.ú. Svätý Štefan) a obce Jamník. Najbližšími sídlami sú južne situovaná Pribylina, Konská a Jakubovany, juhozápadne leží Žiar a Jalovec, severozápadne Zuberec, severne Oravice a juhovýchodne Podbanské. Vrch sa nachádza v Tatranskom národnom parku. 

## Opis
Smrek leží v mohutnej rázsoche Baranca, nazývanej aj Barance, ktorá vybieha južným smerom z Plačlivého () v hlavnom hrebeni Západných Tatier. Severozápadné svahy spadajú do horných častí Žiarskej doliny, východné do Jamníckej doliny. Voda zo severozápadných svahov odteká Smrečiankou do Váhu, z východných je odvádzaná Jamníckym potokom do Račkovej a Belej. Vrch je budovaný kryštalickými bridlicami a rulami. Na hrebeni sa nachádzajú až 600 m dlhé hrebeňové (pozdĺžne) a úbočné priekopy, ktoré sú pokračovaním zlomu na Ostrom Roháči (2 088 m). V snehových výležiskách na dne priekop sa vyskytuje vŕba bylinná (*Salix herbacea*) a chlpaňa gaštanová (*Luzula pilosa alpina*). Západne leží v Žiarskej doline Žiarska chata. 

Východným smerom sa nachádza Hrubý vrch (), Jakubina (), Vyšná Magura (), Ostredok () a Nižná Magura (), južným Kečka (), Mládky (), Malý Baranec () a Sedlοm nad Pustým () oddelený Baranec (), západným Solisko (), Široká (), Ráztoka (), Jalovecká kopa (), Príslop () a Baníkov () a severným Hrubá kopa (), Tri kopy (), Nohavica (), výrazným Žiarskym sedlom () oddelené Plačlivé (), Ostrý Roháč () a Volovec (). Vrcholom prechádza značený turistický chodník. 

### Výhľady
Hôľnato-skalnatý vrchol umožňuje kruhový rozhľad. Viditeľné sú okolité vrcholy Západných Tatier a blízke doliny, pri vhodných podmienkach aj Chočské vrchy, Malá a Veľká Fatra, Nízke Tatry a Podtatranská kotlina.

## Prístup
* po  žltej turistickej značke hrebeňom:
** od severu z Plačlivého () cez Žiarske sedlo
** od juhozápadu z rázc. Žiarska dolina, ústie cez Baranec ()
* po  modrej značke:
** z Jakubovian cez rázc. Pod Holým vrchom a Baranec
** z rázc. Žiarska dolina, ústie cez Žiarsku dolinu a Žiarske sedlo
** z rázc. Úzka dolina, ústie cez Jamnícku dolinu a Žiarske sedlo
* po  červeno značenej turistickej hrebeňovke cez Plačlivé:
** od západu z Baníkova () cez Smutné sedlo 
** od východu z Volovca cez Jamnícke sedlo 

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape
* Smrek na Turistika.cz
* Smrek na Treking.cz

Kategória:Dvojtisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Jamník (okres Liptovský Mikuláš)
Kategória:Liptovský Mikuláš
Skool Luv Affair

**Skool Luv Affair** je druhý predĺžený album juhokórejskej chlapčenskej skupiny BTS, ktorý bol vydaný 12. februára 2014. Album pozostáva z 10 skladieb vrátane hlavného singla „Boy In Luv“. Kompilačná verzia bola vydaná 14. mája a vydané k nej boli dve nové skladby s názvom „Miss Right“ a „I Like It (Slow Jam Remix)“. Fyzická kópia kompilačného albumu, *Skool Luv Affair Special Addition* pozostáva z 18 skladieb. 

## Vydanie albumu
Na oficiálnej stránke Big Hit Entertainment boli 26. januára 2014 zahájené tzv. „countdown clock“ a 2. februára bol na YouTube zverejnený trailer pri príležitosti príprav na ich nový album. Trailer obsahoval farebné animácie a v pozadí bol doprevádzaný rapom jedného z člena skupiny, lídra RM. O tri dni neskôr bol uverejnený aj zoznam skladieb či design.

## Hudobné klipy
Videoklip ku skladbe „Boy In Luv“ bol zverejnený 11. februára 2014 a predstavili sa v ňom členovia skupiny v školskom prostredí bojujúci o priazeň dievčaťa. 20. februára bolo zverejnené aj video s choreografiou ku skladbe „Boy In Love“. Druhý videoklip ku skladbe „Just One Day“ bol vydaný 6. apríla a predstavili sa v ňom členovia skupiny tancujúci popri stoličkách. Kým o videoklipy ku skladbám „Boy In Love“ a „Just One Day“ sa postarali Lumpens a GDW, choreografiu mala na starosti GRV crew a David Lim.

## Komerčné vystúpenie
Po druhýkrát sa BTS podarilo vstúpiť do prestížneho amerického rebríčka Billboard World Digital Songs so skladbou „Boy In Luv“, ktorá sa umiestnila na piatej priečke. Samotný album taktiež nezaostával a zobral si tretiu priečku na Billboard World Albums Chart, čím sa stal aj prvým albumom pre BTS, ktorému sa podarilo umiestniť sa na medzinárodných rebríčkoch. Skupina však nezaostávala ani na domácich rebríčkoch, kde sa album najskôr umiestnil na tretej priečke South Korea's Gaon Weekly Chart, no neskôr sa mu podarilo obsadiť aj prvú priečku. *Skool Luv Affair* sa dokonca stal 12. najlepšie predávajúcim albumom 2014 na juhokórejskom rebríčku Gaon Album Chart.

## Zoznam skladieb

## Umiestnenia

### Album

Týždňový rebríček

Mesačný rebríček

Ročný rebríček

### Singel

## Predaj a certifikácie

## Referencie

Kategória:Albumy skupiny BTS
Kategória:Hudobné albumy z 2014
Samsung Galaxy Note Fan Edition

**Samsung Galaxy Note Fan Edition** (predávaný ako *Samsung Galaxy Note FE*) je Android phablet, ktorý je vyrábaný a predávaný spoločnosťou Samsung Electronics.

V júni roku 2017, *[[The Wall Street Journal|Wall Street Journal]]* uviedli, že Samsung plánuje rekonštrukciu jeho Samsung Galaxy Note 7 (v zariadení Galaxy Note 7 „vybuchovala“ batéria) pod názvom Galaxy Note FE („FE“ odkazuje na „Fan Edition“ - „fanúšikovská edícia“).

Phablet sa tiež prezýva Galaxy Note 7R, (R znamená „renovované“ zariadenie). Tento phablet bol predstavený 7. júla v Južnej Kórei, s obmedzenou dostupnosťou.

Na Slovensku sa phablet oficiálne nepredával. Fan Edition sa predával v Južnej Kórei. Phablet sa vo vybraných štátoch v Ázii predáva od októbra 2017.

Cena phabletu je 610 $ (phablet bol zlacnený o 255 $ v porovnaní s Galaxy Note 7).

Fan Edition má menšiu batériu s objemom 3200 mAh a viac bezpečnostných prvkov ako Note 7. Fan Edition má na zadnej strane svoje logo. Softvér je totožný s Galaxy S8. Obsahuje aplikácie *Bixby Home* a *Bixby Reminder*.

## Varianty
* SM-N935F/DS (Dual Sim)
* SM-N935S (Južná Kórea SK Telecom)
* SM-N935K (Južná Kórea KT)
* SM-N935L (Južná Kórea LG U+)

## Pozri aj
* Samsung Galaxy

## Referencie

*

Kategória:Mobilné telefóny Samsung
Kategória:Zariadenia s Androidom
Kategória:Zariadenia s dotykovým displejom
Kategória:Tablety
Liquicity

**Liquicity** je holandské drum and bassové hudobné vydavateľstvo, takisto aj kanál YouTube a spoločnosť propagujúca hudobné podujatia tohto žánru. Od roku 2011 vedú Liquicity Maris Goudzwaard a Mark van der Schoot (viac známy ako Maduk).

V roku 2013 sa konal prvý malý festival Liquicity neďaleko Amsterdamu. Festival sa zameriaval na fanúšikov liquid funku, pričom bol úplne vypredaný. Prvý celodňový festival Liquicity 26. júla 2015 neďaleko Amsterdamu. Videozáznam z festivalu dosiahol 185 miliónov videní na YouTube.

## Významní interpreti

## Referencie

## Zdroj

Kategória:Holandské hudobné vydavateľstvá
Kategória:Drum and bassové hudobné vydavateľstvá
Kategória:Hudobné akcie
Skôr než zomrieme

***Skôr než zomrieme*** (, , , ) je švédsko-nemecko-nórsky dramatický seriál produkovaný spoločnosťou B-Reel, ktorý mal vo Švédsku premiéru 15. januára 2017 na stanici Sveriges Television. V hlavných úlohách vystupujú Marie Richardson, Adam Pålsson, Alexej Manvelov a Sofia Ledarp.

Seriál, ktorý sa začal natáčať v novembri 2015 je vyrobený v koprodukcii SVT, ZDF a Filmregion Stockholm-Mälardalen/Film Capital Stockholm.

Na Slovensku mal seriál premiéru 17. apríla 2018 na Jednotke.

## Obsadenie

### Hlavné postavy

* Marie Richardson ako Hanna
* Adam Pålsson ako Christian ("Chippen")
* Alexej Manvelov ako Davor
* Sofia Ledarp ako Tina

### Vedľajšie postavy

* Magnus Krepper ako Björn
* Peshang Rad ako Stefan
* Johan Hedenberg ako Sven
* Ulf Stenberg ako Adam
* Sandra Redlaff ako Blanka
* Malgorzata Pieczynska ako Dubravka
* Christian Hillborg ako Petter
* Sara Jangfeldt ako Fausta
* Richard Forsgren ako Magnus
* Sofia Rönnegård ako Rakel
* Cedomir Djordjevic ako Bojan
* Christian Hillborg ako Petter
* Felix Engström ako Ulrik
* Jan Mybrand ako Richard Ohlsson
* Andreas Rothlin Svensson ako Roger
* Julia Marko-Nord ako Tarja
* Ann-Charlotte Franzén ako Solgerd
* Sannamari Patjas ako Vicy
* Irene Paquibot ako Sunee
* Pilantanee Junkong ako Raylai
* Dejan Čukić ako Rade
* Ivica Zubak ako Majmun
* Sabina Heitmann ako Klädförsäljaren
* Ed Sundquist ako Pojken
* Andreas Björklund ako TV-reporter
* Nina Gunke ako Barbro
* Suzanne Ernrup ako Krimtekniker
* Max Lapitskii ako Zvonomir

## Série a časti

### 1. séria (2017)

## Vysielanie
Seriál mal vo Švédsku premiéru 15. januára 2017. V Nórsku mal seriál premiéru 15. februára 2017. A v Nemecku mal seriál premiéru 6. januára 2018.

## Referencie



## Externé odkazy

* 
* 
* 

Kategória:Švédske televízne seriály
Kategória:Dramatické televízne seriály
Kategória:Televízne seriály z roku 2017
Coffee Lake

**Coffee Lake** je kódové označenie ôsmej generácie procesorov Intel. Po procesoroch Kaby Lake ide o druhú optimalizáciu mikroarchitektúry Skylake.

Procesory Coffee Lake majú oproti predchádzajúcim generáciám procesorov viac jadier, konkrétne procesory Core i3 majú 4 jadrá, Core i5 sú 6-jadrové a Core i7 sú tiež 6-jadrové, avšak s Hyper-Threading, majú teda 12 vlákien. Hoci využívajú procesory Coffee Lake rovnakú päticu ako predchádzajúce dve generácie, teda LGA 1151, jednotlivé kontakty pätice plnia iné úlohy a nie je preto umožnená kompatibilita s čipsetmi série 100 a 200. Sú kompatibilné iba s čipsetmi série 300.

Prvé procesory Coffee Lake pre stolné počítače, spoločne so zatiaľ jediným čipsetom Z370, boli vydané 5. októbra 2017. Ďalšie procesory by mali byť rovnako ako notebookové procesory a ďalšie čipsety vydané začiatkom roka 2018.

## Referencie


## Zdroj

Kategória:Procesory Intel
Barania hlava

**Barania hlava** môže byť

* vrch v Starohorských vrchoch, pozri Barania hlava (vrch v Starohorských vrchoch)
* chránené územie, pozri Barania hlava (prírodná rezervácia)
Biela skala

**Biela skala** môže byť:

* vrch v pohorí Čierna hora, pozri Biela skala (vrch v pohorí Čierna hora)
* vrch v Revúckej vrchovine, pozri Biela skala (vrch v Revúckej vrchovine)
* vrch vo Veľkej Fatre, pozri Biela skala (vrch vo Veľkej Fatre)
* vrch vo Volovských vrchoch, pozri Biela skala (vrch vo Volovských vrchoch)
* vrch vo Vtáčniku, pozri Biela skala (vrch vo Vtáčniku)
* vrch v Západných Tatrách. pozri Biela skala (vrch v Západných Tatrách)
* chránené územie, pozri Biela skala (prírodná rezervácia)
* chránený prírodný výtvor, pozri Biela skala (chránený prírodný výtvor)
* rekreačná osada v Malých Karpatoch, pozri Biela skala (rekreačná osada)
Univerzitná knižnica Technickej univerzity v Košiciach

**Univerzitná knižnica Technickej univerzity v Košiciach** je akademickou knižnicou a informačným pracoviskom s celoškolskou pôsobnosťou pôsobiacim pri Technickej univerzite v Košiciach. Okrem poskytovania bežných knižničných služieb sa venuje najmä organizácii vzdelávacích podujatí, predovšetkým z knižnično-informačnej oblasti. Súčasným riaditeľom je Ondrej Látka.

## Budova
Od roku 2010 knižnica sídli v nových priestoroch v univerzitnom areáli. Projekt pod názvom *Centrum knižničných a vedecko-technických informácií TU v Košiciach* vytvorili Juraj Koban, Karol Gregor a Štefan Pacák so začiatkom výstavby v máji 2005. 

Koncepcia novej budovy v sebe nesie snahu spojiť ľudí, knihy, nové digitálne médiá i spoločenský život študentov, pričom zachytáva súčasný fenomén transformácie knižníc na komunitné inšitúcie. *„Kino, panoptikum, divadlo, galéria, hotel, koncertná sála, športová hala, nákupné centrum, kaviareň, škola, kongresové centrum, námestie, chrám, knižnica, nočný podnik – to všetko je dnes knižnica."* hovorí architekt Koban. Objekt s celkovou plochou 6676 m2 je rozdelený na dve krídla – severné knižné, ktoré pôsobí racionálnejšie a južné, určené novým médiám, s otvorenejším, vesmírnym výrazom. Internetovú a klasickú študovňu na troch podlažiach so sústavou medziposchodí a schodísk tak oddeľuje stredné átrium. Knižnici s výstavnou plochou i kaviarenským priestorom ale dominuje relaxačná zóna umiestnená na stupňovitom auditóriu, ktoré upúta pozornosť už pri pohľade z ulice. Používateľ tak nie je obmedzený použitím stola, ale môže sa venovať štúdiu i oddychu z pohodlia schodovitej tribúny. 

Charakter novej budovy silne podkresľuje zameranie univerzity na technické smery, čo je znázornené predovšetkým viditeľnými konštrukčnými prvkami i všadeprítomným železobetónom. Priznaný industriálny tón bez pretvárok vytvára vo veľkom, vzdušnom a presvetlenom priestore dojem rozmanitého sveta plného kníh, ľudí a vedomostného bohatstva. Projekt bol v roku 2011 nominovaný na Cenu Európskej únie pre súčasnú architektúru v kategórii kultúra.  

## Služby
Knižnica poskytuje svojim používateľom bežné knižničné služby ako výpožičky, prezeranie online katalógov, konzultácie alebo MVS. Okrem študovní a relaxačnej zóny sú medzi študentmi obľúbené aj reprografické a tlačiarenské služby. Ako akademická knižnica Technickej univerzity tiež zastrešuje publikačnú činnosť svojich vedeckých pracovníkov. Fond knižnice je orientovaný na technické zameranie jednotlivých fakúlt a študijných programov.  

Poslaním knižnice je *"vytvárať priaznivé podmienky a prostredie pre svojich používateľov, aktívne podporovať vzdelávanie, štúdium a vedecký výskum na TUKE a byť tvorivým partnerom v týchto procesoch."*

## Referencie

## Iné projekty

## Externé odkazy
* Knižnica technickej univerzity v Košiciach
* Východniarska architektúra má svojich favoritov
* Áramló terek és könyvek világa (Svet tečúcich štvorcov a kníh)
* Library information centre (Knižnično-informačné centrum)

Kategória:Akademické knižnice na Slovensku
Kategória:Technická univerzita v Košiciach